b'\n_START_ARTICLE_\nZbignevas Cinkutis\n_START_PARAGRAPH_\nZbignevas Cinkutis (lenk. Zbigniew Cynkutis; 1938 m. rugpj\xc5\xab\xc4\x8dio 18 d. Seinuose, Lenkija \xe2\x80\x93 1987 m. sausio 9 d. prie Sobotkos) \xe2\x80\x93 Lenkijos aktorius, re\xc5\xbeisierius, teatro direktorius ir pedagogas.\n_START_SECTION_\nBiografija\n_START_PARAGRAPH_\n1962 m. baig\xc4\x97 Lodz\xc4\x97s Valstybin\xc4\x97s auk\xc5\xa1tosios filmo, televizijos ir teatro mokyklos aktorin\xc4\xaf skyri\xc5\xb3 ir dirbo Opol\xc4\x97s kra\xc5\xa1to teatre. 1961-64 m. priklaus\xc4\x97 \xc5\xbeinomai Je\xc5\xbeio Grotovskio aktori\xc5\xb3 trupei. 1964-64 m. dirbo Lodz\xc4\x97s Teatr Powszechni, 1966-84 m. Je\xc5\xbeio Grotovskio Teatrin\xc4\x97s laboratorijos aktorius, instruktorius ir pedagogas Vroclave, 1977-80 m. buvo \xc5\xa1ios institucijos direktoriaus pavaduotoju. Daug kart\xc5\xb3 teko i\xc5\xa1vykti \xc4\xaf u\xc5\xbesien\xc4\xaf perteikti Teatrin\xc4\x97s laboratorijos patirt\xc4\xaf. 1984 m. \xc4\xafk\xc5\xabr\xc4\x97 savaranki\xc5\xa1k\xc4\x85 teatrin\xc4\x99 studij\xc4\x85 Drugie Studio Wroc\xc5\x82awskie, su kurios aktoriais pastat\xc4\x97 kelet\xc4\x85 spektakli\xc5\xb3. 1975 m. baig\xc4\x97 Lodz\xc4\x97s Valstybin\xc4\x97s auk\xc5\xa1tosios filmo, televizijos ir teatro mokyklos re\xc5\xbeis\xc5\xabros skyri\xc5\xb3 ir kartu su veikla Teatrin\xc4\x97je laboratorijoje derino kviestinio re\xc5\xbeisieriaus darb\xc4\x85 kituose teatruose._NEWLINE_Daugelio vaidmen\xc5\xb3 atlik\xc4\x97jas teatrin\xc4\x97je scenoje, vaidino ir kelete lenki\xc5\xa1k\xc5\xb3 film\xc5\xb3: Zamach (1958 m.), Zezowate szcz\xc4\x99scie (1960 m.), Podziemny front (1965 m.). \xc5\xbduvo automobilio avarijoje.'